**УНИВЕРЗИТЕТ У НИШУ Образац Д2**

**ФИЛОЗОФСКИ ФАКУЛТЕТ, НИШ**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | | | | | | |
|  | | | | | | | | | | | | | |
| **ПОДАЦИ О КАНДИДАТУ** | | | | | | | | | | | | | |
| Презиме, име једног родитеља и име | | | | Младенов Горан Марија | | | | | | | | | |
| Датум и место рођења | | | | 30.12.1988. Лесковац | | | | | | | | | |
| **Основне студије** | | | | | | | | | | | | | |
| Универзитет | | | | Универзитет у Нишу | | | | | | | | | |
| Факултет | | | | Филозофски факултет | | | | | | | | | |
| Студијски програм | | | | Основне академске студије психологије | | | | | | | | | |
| Звање | | | | Дипломирани психолог | | | | | | | | | |
| Година уписа | | | | 2007. | | | | | | | | | |
| Година завршетка | | | | 2011. | | | | | | | | | |
| Просечна оцена | | | | 9,61 | | | | | | | | | |
| **Мастер студије, магистарске студије** | | | | | | | | | | | | | |
| Универзитет | | | | Универзитет у Нишу | | | | | | | | | |
| Факултет | | | | Филозофски факултет | | | | | | | | | |
| Студијски програм | | | | Мастер академске студије психологије | | | | | | | | | |
| Звање | | | | Мастер психолог | | | | | | | | | |
| Година уписа | | | | 2011. | | | | | | | | | |
| Година завршетка | | | | 2012. | | | | | | | | | |
| Просечна оцена | | | | 10,00 | | | | | | | | | |
| Научна област | | | | Психологија | | | | | | | | | |
| Наслов завршног рада | | | | „Ефекат дирекције става и нивоа мотива постигнућа на учење конгруентног и неконгруентног материјала“ | | | | | | | | | |
| **Докторске студије** | | | | | | | | | | | | | |
| Универзитет | | | | Универзитет у Нишу | | | | | | | | | |
| Факултет | | | | Филозофски факултет | | | | | | | | | |
| Студијски програм | | | | Докторске академске студије психологије | | | | | | | | | |
| Година уписа | | | | 2013. | | | | | | | | | |
| Остварен број ЕСПБ бодова | | | | 120 | | | | | | | | | |
| Просечна оцена | | | | 9,82 | | | | | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | | | | | | |
| **Р. бр.** | | **Аутор-и, наслов, часопис, година, број волумена, странице** | | | | | | | | | | **Категорија** | |
| 1 | | **Mladenov, M.**, Pedović, I. & Ranđelović, K. (2014). The reliability and construct validity of the Couple Motivation Questionnaire. *X International conference Days of Applied Psychology*. Niš: Faculty of Philosophy. Book of abstracts, str. 144-145. ISBN 978-86-7379-338-2 | | | | | | | | | | М34 | |
| У истраживању које је саопштено у овом раду проверавани су поузданост и конструкт валидност *Упитника мотивације у партнерским односима* (Couple Motivation Questionnaire – CМQ; Blais, Sabourin, Boucher & Vallerand, 1990). Овај упитник није раније коришћен у истраживањима на српској популацији, па је било неопходно проверити његове метријске карактеристике. Аутори текста износе сврху конструисаног инструмента – упитник CMQ служи за процену шест типова мотивације у домену партнерских односа (амотивација, екстерна регулација, регулација интројекцијом, регулација идентификацијом, интегрисана регулација и интринзичка мотивација), који су постулирани *Теоријом самоодређења*. Наведено је да упитник садржи 21 ајтемa са седмостепеним форматом одговора. Израчуната поузданост појединих субскала, изражена Кронбах алфа коефицијентом, износила је за: Амотивацију α=.74; Екстерну регулацију α=.58; Регулацију интројекцијом α=.70; Регулацију идентификацијом α=.70; Интегрисану регулацију α=.73 и Интринзичку мотивацијуQα=.64, што је указало на задовољавајућу унутрашњу конзистентност субскала. Анализом главних компоненти уз коришћење косоугле (promax) ротације, двофакторско решење, показало се оправданим. Ова два фактора, која су објаснила укупно 44.2% варијансе, именована су као *Интринзичка* и *Екстринзичка* *мотивација*, што је у складу са *Теоријом самоодређења*, која претпоставља два главна типа мотивације у различитим областима живота, између осталог, и у партнерским односима. Све ово посредно говори о конструкт валидности коришћеног инструмента у истраживању у коме су учествовали студенти психологије Филозофског факултета у Нишу. | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 2 | | **Младенов, М.** (2016). Тачност опажања емоција на основу фацијалних микроекспресија код особа различитих професија. У А. Костић, Б. Димитријевић, Т. Стефановић Станојевић (Уред.), *Психолошка разматрања и перспективе.* Тематски зборник радова са IX конференције Дани примењене психологије, 27. и 28.9.2013. (стр. 125-140). Ниш: Филозофски факултет. ISBN 978-86-73-79-434-1, UDK 159.925.8 | | | | | | | | | | М45 | |
| Рад приказује занимљиво и добро изведено истраживање у коме су испитиване разлике у тачном препознавању специфичних категорија емоција: *љутња*, *страх*, *туга*, *одвратност*, *презир*, *уживање*, *изненађење*. Стимулус материјал је представљало 14 фотографија контролисаних, суптилних, сузбијених фацијалних микроекспресија емоција. Тачност дешифровања презентованих микроекспресија емоција сагледавана је у односу на професију процењивача, претежно усмерену на рад са људима или стварима. Задатак процењивача из обе групе професија, био је да дешифрују презентоване емоције, које су биле експониране 60 милисекунди, што је и производило ефекат микроекспресија. То је за процењиваче био веома тежак задатак – краткотрајна експозиција, слаб интензитет емоција, покушаји контроле, маскирања и сузбијања експресија. Резултати су ипак показали да су испитаници који су били оријентисани на рад са људима, били успешнији у дешифровању приказаних емоција у поређењу са онима чије су професије, пре свега, биле окренуте раду са предметима. Најуспешније су препознаване емоције *уживање* и *туга*, а затим *страх* и *одвратност*, а најмање успешно *љутња* и *презир*. Испоставило се да рад са људима подразумева постојање веће умешности у препознавању емоција. Са једне стране, ово може бити производ израженије перцептивне осетљивости за ову врсту садржаја, о чему би могао сведочити и сам избор професије, али би то могао бити и удружени ефекат свакодневне праксе у оквиру професионалних социјалних интеракција.  Истраживање даје драгоцене податке о факторима који, изузев презентованих фацијалних експресија, утичу на препознавање „притајених“ и контролисаних емоција, које уз то, веома кратко трају. Зналачки написан рад указује на могућа објашњења и практичне импликације остварене тачности у препознавању емоција. | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 3 | | **Младенов, М.**, Педовић, И. и Стојилковић, А. (2015). Структура односа између квалитета обављања партнерске улоге, прихватање традиционалне улоге жене, конфликта посла и породице и синдрома изгарања. У В. Турјачанин, Б. Мирковић, С. Радетић Ловрић (Уред.), *Отворени дани психологије*, Друштво психолога Републике Српске и Филозофски факултет Универзитета у Бањалуци (стр. 207-220), ISBN 978-99955-721-6-7, UDK 316.811:159.9.075. | | | | | | | | | | М45 | |
| Овај рад говори о испитивању структуре повезаности квалитета обављања партнерске улоге, прихватања традиционалне улоге жене, конфликта посла и породице и синдрома изгарања. У истраживању је учествовало 785 запослених жена у распону од 20 до 65 година животног доба. Њихов задатак је био да процене степен задовољства својом партнерском улогом, као и степен напора да се та улога реализује. Коришћењем адекватних инструмената, утврђени су њихови ставови према традиционалној улози жене, могући конфликт између захтева посла и захтева породице, као и израженост синдрома изгарања. Однос између ових варијабли тестиран је анализом путање (pats analysis). Добијени резултати показују да постоји задовољавајуће уклапање модела у коме квалитет обављања партнерске улоге и прихватање традиционалне улоге жене, остварује везу са синдромом изгарања, преко конфликта посла и породице. Може се закључити да квалитет обављања партнерске улоге и степен прихватања традиционалне улоге жене, остварују ефекат на израженост синдрома изгарања. Тај ефекат није директан – он је посредован постојећим конфликтом између посла и породице.  Истраживање које је саопштено у овом раду, представља значајан оквир могућих објашњења тешкоћа са којима се суочава савремена жена у покушају да у амбијенту традиционалног поимања жене, квалитетно комбинује и реализује своје породичне и професионалне улоге. Наглашен је још један важан угао испитиваних интеракција – однос задовољства и напора да се прихваћене улоге испуне квалитетним садржајима и акцијама. | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 4 | | Комленић, М. и **Младенов, М.** (2014). Ефекат примарности у учењу. У С. Стојиљковић, З. Марковић, Г. Ђигић (Ур.), *Индивидуалне разлике, образовање и рад*. Тематски зборник радова са IX конференције Дани примењене психологије. (стр. 77-86). Ниш: Филозофски факултет. ISBN 978-86-7379-363-4, UDK 159.953.5-057.875:159.947.5 | | | | | | | | | | М45 | |
| У раду је испитиван ефекат редоследа излагања слогова на успешност учења. Аутори наводе да су класична истраживања сагласна о најбољем успеху учења слогова на почетку (ефекат примарности) и на крају серије (ефекат рецентности). Студентима психологије у Нишу (N=90) излагана је серија од девет бесмислених слогова једнаке дужине и уједначене бесмислености. Нелинеарном регресијом добијена је U-кривуља повезаности ранга и репродукције, у складу са поменутом хипотезом (df1=2, df2=6, b2=1.93, p<0.05). Испитаници су подељени у категорије према најбоље наученом делу низа (1–најбоља прва трећина, 2–друга, 3–трећа, 4–најбоље прва и друга, 5–прва и трећа, 6–друга и трећа, 7–једнако добро све три трећине). Поређењем фреквенци добијено је да је ефекат примарности јачи од ефекта рецентности, више испитаника боље је научило прву трећину у односу на трећу трећину слогова (χ2=15.52, p<0.01), док разлике између треће и осталих група нису добијене. Од неких испитаника неформално је добијен интроспективни извештај: првоизложене слогове су понављали заједно са следећим са листе. Аутори сматрају да би у следећим истраживањима требало спречити такво понављање, датом инструкцијом или увођењем неког интерферирајућег задатка између сваког слога. Резултати би се могли применити приликом прављења распореда градива за учење, уз поштовање осталих познатих принципа, тако што би се теже и важније градиво учило прво. | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 5 | | Комленић, М. и **Младенов, М.** (2011). Увереност у судове засноване на научном ауторитету. У В. Нешић, В. Хедрих, А. Костић (Ур.), *Личност и социјалне ситуације: 100 година од рођења Николе Рота*: Зборник радова (стр. 34-44). Ниш: Филозофски факултет. ISBN 978-86-7379-221-7, UDK 159.955.5.072 | | | | | | | | | | М45 | |
| У овом раду (*Увереност у судове засноване на научном ауторитету*), кандидаткиња се бави истраживањем узрока неслагања између теоријског и емпиријског ранга судова који су засновани на научном ауторитету. Наиме, у теоријској хијерархији, ови судови су на трећем, а у емпиријској, на петом месту. У сaопштеном истраживању коришћен је претест-посттест нацрт, са једном експерименталном и једном контролном групом. Према резултатима истраживања који су приказани у раду, судови који су засновани на научном ауторитету, на листи пет врста судова, имају трећи ранг по стабилности. Резултати истраживања сведоче о „враћању поверења“ у стабилност судова заснованих на научном ауторитету. Веома добро организовано истраживање које је саопштено у раду, представља значајан допринос истраживањима степена уверености у судове који су различити по својој психолошкој структури (перцептивна евидентност, логичка евидентност, научни ауторитет, субјективно искуство и афективан однос према садржају суда). | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 6 | | **Младенов, М.** Улога димензија афективне везаности у предвиђању временске перспективе. *Годишњак за психологију,* 12 (14) (у штампи). ISSN 1451-5407, UDK 159.942:159.92 | | | | | | | | | | М53 | |
| Ово је рад који има позитивне рецензије и чека да буде публикован. Посвећен је испитивању улоге димензија афективне везаности у предвиђању субјективног става према различитим временским зонама (прошлост, садашњост и будућност). Наиме, у овом истраживању је постављено питање предикторске улоге димензија афективне везаности *Анксиозност* и *Избегавање* у изградњи доминантне оријентације према одређеној временској перспективи. Реч је о позитивном или негативном ставу према прошлости, хедонистичком или фаталистичком ставу према садaшњости и позитивном ставу према будућности. Испитаници су били студенти Филозофског факултета у Нишу, стари између 18 и 23 године. Примењени су одговарајући инструменти (ECR и ZTPI). У обради резултата коришћена је мултипла регресија, где су као критеријум постављене димензије временске перспективе, док су предикторске варијабле биле *Анксиозност* и *Избегавање*. Резултати су показали да претпостављени предиктори имају значајан заједнички удео у предвиђању *негативног става према прошлости*, као и *фаталистичког према садашњости*. Када је реч о негативном ставу према прошлости, обе димензије афективне везаности оствариле су независан, али једнак допринос, док је у предвиђању изградње фаталистичке оријентације према садашњости улогу имала само *Анксиозност* (β=0.25, p=0.00). Статистички значајан предиктор *позитивног става према прошлости* јесте димензија *Избегавање*. Овим резултатима је делимично потврђена хипотеза истраживања, заснована на теоријским и емпиријским подацима. | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 7 | | **Mladenov, M.** (2013). The effects of interpersonal orientation on accuracy of perceiving emotions according to facial microexpressions. *Facta Universitatis, Series: Philosophy, Sociology, Psychology and History*, 12 (2), 173 – 181. UDC 159.925.8.072:159.942  http://facta.junis.ni.ac.rs/pas/pas201302/pas201302-04.pdf | | | | | | | | | | М53 | |
| У раду је представљено истраживање у коме су испитивани могући ефекти различитих интерперсоналних оријентација (*ка људима, против људи* и *од људи*) на тачност опажања емоција (*љутња, страх, туга, одвратност, презир, изненађење, уживање*). У истраживању у коме је учествовало 130 испитаника, примењен је тест препознавања емоција на основу презентованих фацијалних микроекспресија (Ekman, 2003). Тест је садржао 14 фотографија једне особе која је фацијално изражавала емоције слабог интензитета, покушавајући да их маскира, контролише и сузбија. Излагање ових експресија је трајало кратко – 60 милисекунди. Поред задатка да дешифрују микрофацијалне експресије, испитаници који су били подељени у три старосне групе и који су имали различит степен образовања, били су изложени још једном мерењу на *Скали интерперсоналне оријентације* (Безиновић, 2002). Ова скала је служила испитивању позитивне и негативне интерперсоналне оријентације, односно њихових субфактора (потреба за људима, пријатељство, неповерење и социјална изолација). Резултати су показали да мање изражена потреба за људима и социјална изолација, а више изражено неповерење, предвиђају већу тачност опажања емоција на основу фацијалних микроекспресија. Генерално посматрано, пријатељство се није издвојило као значајан предиктор тачности опажања емоција, осим када је реч о емоцијама *туга* и *одвратност* и то тако да више изражено пријатељство предвиђа већу успешност у препознавању поменутих емоција. Добијени резултати интерпретирани су на основу генералних уверења која имају појединци код којих доминира одређени тип интерперсоналне оријентације. | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 8 | | **Младенов, М.**, Педовић, И. и Стојилковић, А. (2014). Структура односа између квалитета обављања партнерске улоге, прихватања традиционалне улоге жене, конфликта посла и породице и синдрома изгарања. *Научно-стручни скуп са међународним учешћемОтворени дани психологије Бања Лука*. Бања Лука: Филозофски факултет. Књига резимеа, стр. 40. ISBN 978-99955-721-2-9 | | | | | | | | | | М64 | |
|  | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 9 | | Комленић, М. и **Младенов, М.** (2013). Ефекат примарности у учењу. *IX конференција Дани примењене психологије*. Ниш: Филозофски факултет. Књига резимеа, стр. 93. ISBN 978-86-7379-295-8 | | | | | | | | | | М64 | |
|  | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 10 | | Јоцић, И., Петровић, Б. и **Младенов, М.** (2013). Израженост анксиозности код музичара различитих профила.*IX конференција Дани примењене психологије.* Ниш: Филозофски факултет. Књига резимеа, стр. 111. ISBN 978-86-7379-295-8 | | | | | | | | | | М64 | |
|  | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 11 | | **Младенов, М.** (2013). Тачност опажања емоција на основу фацијалних микроекспресија код особа различитих професија.*IX конференција Дани примењене психологије*. Ниш: Филозофски факултет. Књига резимеа, стр. 115. ISBN 978-86-7379-295-8 | | | | | | | | | | М64 | |
|  | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 12 | | **Младенов, М.**, Јоцић, И. и Стошић, М. (2013). Повезаност самостишавања и ставова о равноправности полова. *Емпиријска истраживања у психологији XIX*. Београд: Филозофски факултет – Институт за психологију. Књига резимеа, стр. 99-100. ISBN 978-86-88803-26-7 | | | | | | | | | | М64 | |
|  | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 13 | | **Младенов, М.**, Јоцић, И. и Комленић, М. (2012). Нелинеарна функција мотива постигнућа. *Емпиријска истраживања у психологији XVIII*. Београд: Филозофски факултет – Институт за психологију. Књига резимеа, стр. 111-112. ISBN 978-86-86563-33-0 | | | | | | | | | | М64 | |
|  | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| 14 | | Петровић, Б., Јоцић, И. и **Младенов, М.** (2012). Повезаност локуса контроле и самопоштовања. *Емпиријска истраживања у психологијиXVIII*. Београд: Филозофски факултет – Институт за психологију. Књига резимеа, стр. 152-153. ISBN 978-86-86563-33-0 | | | | | | | | | | М64 | |
|  | | | | | | | | | |
| Рад припада научној области докторске дисертације | | | | | ДА | НЕ | | ДЕЛИМИЧНО | |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | | | | | | **ДА** | **НЕ** |
|  | | | | | | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | | | | | | |
| Име и презиме, звање | | | Александра Костић, редовни професор | | | | | | | | | | |
| Ужа научна област за коју је изабран у звање | | | Психологија (Социјална психологија) | | | | | | | | | | |
| Датум избора | | | 17.07.2014. | | | | | | | | | | |
| Установа у којој је запослен | | | Филозофски факултет, Универзитет у Нишу | | | | | | | | | | |
| Е-пошта | | | aleksandrakost@gmail.com | | | | | | | | | | |
| **Најзначајнији радови ментора из научне области којој припада тема докторске дисертације** | | | | | | | | | | | | | |
| **Р. бр.** | | **Аутор-и, наслов, часопис, година, број волумена, странице** | | | | | | | | | | **Категорија** | |
| 1. | | **Kostić, Aleksandra** (2010, 2006). *Govor lica – značenja facijalnih ponašanja.* Filozofski fakultet u Nišu i „Punta” – Niš. ISBN 978-86-7379-193-7. | | | | | | | | | | M42 | |
| 2. | | **Kostić, A.** & Chadee, D. (Eds.) (2015). *The Social Psychology of Nonverbal Communication,* Palgrave Macmillan, ISBN 978-1-137-34585-1, Printed by CPI Group (UK) Ltd. | | | | | | | | | | M18 | |
| 3. | | Chadee, Derek & **Aleksandra Кostić** (Eds.) (2011). *Social Psychological Dynamics.* University of the West Indies Press, Jamaica. ISBN 978-976-640-253-2. | | | | | | | | | | M18 | |
| 4. | | **Kostić, A.** & Chadee, D. (2015). Emotional Recognition, Fear, and Nonverbal Behavior (134-150). In: Kostić, A. & Chadee, D. (Eds.) (2014). *The Social Psychology of Nonverbal Communication,* Palgrave Macmillan, ISBN 978-1-137-34585-1, Printed by CPI Group (UK) Ltd. | | | | | | | | | | M14 | |
| 5. | | **Kostić, Aleksandra** & Jasmina Nedeljković (2006). „Antecedents of and reactions to emotions in Southeast Serbia: A comparative study of Serbs and Romanies“ (271-285). In: Chadee, Derek & Jason Young (Eds.) *Current Themes in Social Psychology*, Jamaica, Mona: University of West Indies Press, ISBN -10: 976-640-195-0. ISBN-13: 978–976–640–195-5. HM1033.C875 2006; 302.22. 271-286 | | | | | | | | | | M14 | |
| 6. | | **Кostić Aleksandra**, Derek Chadee, & Jasmina Nedeljković (2011). „Subjective Evaluation of Emotional Experience in Two Cultures: Serbia and Trinidad“. In: Chadee, Derek & Aleksandra Kostić (Eds.). 2011. *Social Psychological Dynamics.* (35- 53). University of the West Indies Press, Jamaica. ISBN 978-976-640-253-2. | | | | | | | | | | M14 | |
| 7. | | Hwang, H. C., Matsumoto, D., Yamada, H, **Kostić, A.** & Granskaya, J. V. (2016) Self-reported expression and experience of triumph across four countries, *Motivation and Emotion* (2016)*, Volume 40*, Issue 5, pp 731-739. doi:10.1007/s11031-016-9567-5. | | | | | | | | | | M22 | |
| 8. | | **Kostić, Aleksandra** (1995), Opažanje primarnih emocija na osnovu spontanih facijalnih ekspresija, *Psihologija* XXVIII, бр. 1-2, стр. 101-108. UDC 159.925.07 YU ISSN 0048-5705. | | | | | | | | | | M23 | |
| 9. | | **Kostić, Aleksandra** (2003) The accuracy of intensity ratings of emotions from facial expressions, *Psihologija, Časopis društava psihologa Srbije Vol. 36,* broj 2, (157-166). UDC 159.942.072: 316.6. | | | | | | | | | | M23 | |
| 10. | | **Kostić, Aleksandra** (member of *Global Deception Research Team*) (2006). „A world of lies“. *Journal of Cross Cultural Psychology* 37: 60–74. DOI: 10.1177/0022022105282295.ISSN 0354-4648. | | | | | | | | | | M22 | |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | | | | | **ДА** | **НЕ** |
|  | | | | | | | | | | | |  |  |
|  | | | | | | | | | | | |  |  |
|  | | | | | | | | | | | |  |  |
| **ОБРАЗЛОЖЕЊЕ ТЕМЕ** | | | | | | | | | | | | | |
| Предлог наслова теме докторске дисертације | | | | **Формирање импресије о особи на основу фацијалних експресија емоција** | | | | | | | | | |
| Научно поље | | | | Друштвено-хуманистичке науке | | | | | | | | | |
| Научна област | | | | Психологија | | | | | | | | | |
| Ужа научна област | | | | Психологија (Социјална психологија) | | | | | | | | | |
| Научна дисциплина | | | | Социјална психологија (Социјална перцепција) | | | | | | | | | |
| 1. | Предмет научног истраживања *(до 800 речи)* | | | | | | | | | | | | |
| Истраживање се бави проучавањем процеса формирања импресије о другим особама и факторима који проузрокују тачне или погрешне исходе опажања код испитаника из Србије. Прецизније, реч је о истраживању *темпоралне екстензије* (Secord & Backman, 1964) која се третира као грешка у процесу сазнавања социјалних објеката, а која представља производ закључивања о релативно трајним карактеристикама особе на основу података који су добијени у једном тренутку. У такву категорију података могу спадати и фацијалне експресије емоција на основу којих опажач покушава да креира представу о особи, узимајући у обзир и оно што није опазио – високу учесталост појављивања одређених емоционалних израза на лицу. Резултати релевантних истраживања (Костић, 2014) показују да фацијални сигнали примарних емоција могу бити поуздан извор информација о унутрашњем емоционалном стању посматране особе. Поставља се питање да ли фацијални сигнали емоција могу послужити и као полазна основа за закључивање о особинама личности опажане особе? Који механизам опажања може довести до овакве врсте закључивања?  Наше социјално искуство говори о потреби да сазнајно овладамо својим социјалним окружењем, учинимо га познатим и блиским, покушавајући да унапредимо своју компетентност у дешифровању туђих мотива, намера, као и значења специфичних понашања. Већина опажача користи информације које су непосредно дате али и схеме и скрипте које се налазе у њиховом искуству, које су изграђене током процеса социјализације и које се активирају готово аутоматски (Baumeister & Bushman, 2011). Под схемама се подразумевају структуре знања које садрже базичне податке о одређеном концепту (себи, одређеној особи, групи или објекту), његовим особинама и односима с другим појмовима. Скрипте садрже информације о начинима на који социјални објекти реагују у различитим ситуацијама, подстакнути својим намерама, потребама, циљевима, ситуацијама које допуштају или онемогућавају одређена понашања. Ова знања, организована у системе, допуштају опажачу да планира и организује сопствене акције, буде адекватан и довољно функционалан у већини социјалних ситуација.  Истраживања показују да су фацијални изрази емоција значајни извори информација о унутрашњим својствима саговорника (Hess et al., 2000a; Knutson, 1996; Montepare & Dоbish, 2003). Позивајући се на сопствено искуство, опажачи покушавају да тренутна емоционална стања опажане особе учине релевантнијим за предвиђање њених будућих акција, доводећи ова стања у везу са релативно-трајним својствима особе. Тако се особе које опажачи виде као срећне, опажају и као високо афилијативне и доминантне, оне које изражавају љутњу и одвратност као ниско афилијативне и високо доминантне, док се особе које изражавају тугу, страх и неутрално емоционално стање, доживљавају као подређене.  Прегледи релевантних истраживања (Timmers, Fischer & Manstead, 2003) указују на постојање различитих норми у сфери емоционалног понашања мушкараца и жена. Наиме, неке културе подстичу изражавање позитивних емоција код жена, а ограничавају испољавање већине негативних емоција. Постоји веровање да се жене чешће осмехују него мушкарци, што потврђују и мета-аналитички подаци (LaFrance, Hecht & Paluck, 2003). Осим тога, верује се да су жене склоније испољавању страха и туге, што указује на њихову потребу за добијањем помоћи и подршке (емоционална, социјална, материјална), како наводе неки аутори (Timmers et al., 2003). Насупрот томе, у већини култура, од мушкараца се очекује показивање снаге и моћи, а не слабости и беспомоћности, што се постиже изражавањем емоције љутње, а не показивањем страха.  Индивидуе се међусобно разликују по својим когнитивним стиловима, по својој потреби за когнитивном јасноћом и усаглашеношћу, по начинима борбе са сложеним информацијама које стварају доживљај несклада, које онемогућавају предвиђање будућих исхода (Webster & Kruglanski, 1994). Особе са високо израженом потребом за когнитивном затвореношћу, теже успостављању реда и структуре у недовољно одређеним ситуацијама, одлучно се залажући за судове које су извели и изборе које су направили. Њихова ригидност и неспремност да преиспитују механизме и исходе сопственог процеса опажања, чини их подложним различитим грешкама социјалне перцепције. | | | | | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | | | | | |
| Постоји темељна усклађеност проблематике којом се бави докторска дисертација са адекватно одабраном, релевантном и референтном литературом. Овај избор литературе представља добру полазну основу за даљи рад на истраживању и реализацији планираних методолошких процедура. Истовремено, то је неопходни оквир за тражење могућих објашњења добијених резултата. | | | | | | | | | | | | | |
| 3. | Циљеви научног истраживања *(до 500 речи)* | | | | | | | | | | | | |
| *Општи циљеви* овог истраживања су:   * Испитати постојање грешке темпоралне екстензије, односно спремности опажача да о Доминацији и Афилијативности стимулус особе закључују на основу њених фацијалних експресија емоција (љутња, одвратност, страх, срећа, туга, изненађење). * Испитати постојање интерактивног ефекта пола стимулус особе и њених фацијалних експресија емоција (љутња, одвратност, страх, срећа, туга, изненађење) на закључивање о Доминацији и Афилијативности стимулус особе. * Испитати постојање ефекта потребе за когнитивном затвореношћу испитаника на закључивање о особинама личности (Доминацији и Афилијативности) стимулус особе. * Испитати постојање модераторског ефекта потребе за когнитивном затвореношћу испитаника на релацију између пола стимулус особе и њених фацијалних експресија емоција (љутња, одвратност, страх, срећа, туга, изненађење), с једне стране, и закључивања о Доминацији и Афилијативности стимулус особе, с друге стране.   *Специфични циљеви* овог истраживања су:   * Специфични циљеви који се изводе из првог општег циља су:   Испитати постојање разлика у процењеном степену Афилијативности стимулус особа које на свом лицу приказују срећу и изненађење, с једне стране, и стимулус особа које на свом лицу приказују љутњу, одвратност, страх и тугу, с друге стране.  Испитати постојање разлика у процењеном степену Доминације стимулус особа које на свом лицу приказују срећу, изненађење, љутњу и одвратност, с једне стране, и стимулус особа које на свом лицу приказују страх и тугу, с друге стране.   * Специфични циљеви који се изводе из другог општег циља су:   Испитати постојање разлика у процењеном степену Афилијативности и Доминације стимулус особа које на свом лицу приказују срећу и изненађење у зависности од пола стимулус особе.  Испитати постојање разлика у процењеном степену Афилијативности и Доминације стимулус особа које на свом лицу приказују љутњу и одвратност у зависности од пола стимулус особе.  Испитати постојање разлика у процењеном степену Доминације стимулус особа које на свом лицу приказују страх и тугу у зависности од пола стимулус особе.   * Специфични циљеви који се изводе из трећег општег циља су:   Испитати постојање ефекта потребе за когнитивном затвореношћу испитаника на број особина које он приписује одређеној стимулус особи и процену степена присутности сваке од препознатих особина.  Испитати постојање ефекта потребе за когнитивном затвореношћу испитаника на број заједничких карактеристика које он приписује стимулус особама које на свом лицу приказују различите емоције.   * Специфични циљеви који се изводе из четвртог општег циља су:   Испитати постојање модераторског ефекта потребе за когнитивном затвореношћу испитаника на релацију између пола стимулус особе и њених фацијалних експресија среће и изненађења, с једне стране, и закључивања о Доминацији и Афилијативности стимулус особе, с друге стране.  Испитати постојање модераторског ефекта потребе за когнитивном затвореношћу испитаника на релацију између пола стимулус особе и њених фацијалних експресија љутње и одвратности, с једне стране, и закључивања о Доминацији и Афилијативности стимулус особе, с друге стране.  Испитати постојање модераторског ефекта потребе за когнитивном затвореношћу испитаника на релацију између пола стимулус особе и њених фацијалних експресија страха и туге, с једне стране, и закључивања о Доминацији стимулус особе, с друге стране. | | | | | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | | | | | |
| Претпоставка овог истраживања је да испитаници показују спремност да закључују о Доминацији и Афилијативности стимулус особе на основу њених фацијаланих експресија примарних емоција, и то тако што стимулус особе које на свом лицу приказују срећу и изненађење процењују афилијативнијим него стимулус особе које на свом лицу приказују остале емоције; а особе које на свом лицу приказују срећу, изненађење, љутњу и одвратност процењују доминантнијим него стимулус особе које на свом лицу приказују страх и тугу. Очекује се да ће пол стимулус особе модерирати овај однос.  Претпоставља се да потреба за когнитивном затвореношћу испитаника остварује негативан ефекат на број особина које он приписује одређеној стимулус особи, позитиван ефекат на процену степена присутности сваке од препознатих особина, и негативан ефекат на број заједничких карактеристика које он приписује стимулус особама које на свом лицу приказују различите емоције.  Претпоставка овог истраживања је и да потреба за когнитивном затвореношћу испитаника остварује модераторски ефекат на релацију између пола стимулус особе и фацијалне експресије емоција стимулус особе, с једне стране, и закључивања о њеној Доминацији и Афилијативности, с друге стране, који се манифестује кроз веће приклањање полним стереотипима особа са интензивнијом потребом за когнитивном затвореношћу. | | | | | | | | | | | | | |
| 5. | Примењене научне методе *(до 300 речи)* | | | | | | | | | | | | |
| Узорак у истраживању чиниће 400 испитаника, студентске популације, оба пола, старости између 19 и 24 године, који похађају Филозофски факултет, Електронски факултет и Факултет спорта и физичког васпитања Универзитета у Нишу.  У првом делу истраживања учествоваће 100 испитаника (50 мушког и 50 женског пола). Они ће процењивати атрактивност лица особа чије фацијалне експресије чине стимулус материјал, на скали од 7 ступњева, где ће 1 значити да особа уопште није привлачна, а 7 да је врло привлачна. Осим тога, они ће известити и о полним стереотипима у изражавању емоција, попуњавањем упитника конструисаног за потребе истраживања.  У другој фази истраживања учествоваће 300 испитаника, 150 мушког и 150 женског пола, распоређених у шест група, чији ће задатак бити процењивање црта личности стимулус особа на основу њихових фацијалних експресија примарних емоција.  Стимулус материјал ће чинити 70 фотографија, 34 фотографије мушких и 36 фотографија женских лица, шесторице мушкараца и шест жена, из сета *Pictures of Facial Affect* (POFA; Ekman & Friesen, 1976), на којима су приказанефацијалне експресије љутње, одвратности, страха, среће, туге и изненађења.  Инструменти који ће бити коришћени су:   * *Скала потребе за затвореношћу* (Need For Closure Scale, Webster & Kruglanski, 1994) састављена је из 47 ставки; * *Ревидирана скала интерперсоналних придева* (Interpersonal Adjective Scale (IAS-R); Wiggins et al., 1988) садржи осам скала, са по осам придева, што чини листу од 64 атрибута, који се могу приказати у дводимензионалном простору, преко димензија Доминације и Афилијативности.   У обради података биће приказане мере дескриптивне статистике, а за проверу хипотеза ће бити коришћење статистичке технике из оквира генералног линеарног модела и генерализованих линеарних модела (ANOVA поновљених мерења, мултиваријатна ANOVA, линеарни мешовити модели). | | | | | | | | | | | | | |
| Предложена тема се прихвата неизмењена | | | | **ДА** | | | | | **НЕ** | | | | |
| Коначан наслов теме докторске дисертације | | | | Формирање импресије о особи на основу фацијалних експресија емоција | | | | | | | | | |
| **ЗАКЉУЧАК** *(до 100 речи)* | | | | | | | | | | | | | |
| Узимајући у обзир ранија истраживања која су указала на спремност испитаника да формирају импресију о особинама личности на основу емоционалних стања особа које посматрају, важно је емпиријски проверити да ли је реч о стабилној тенденцији закључивања на основу *темпоралне екстензије*, или је ова грешка у опажању производ случајних околности. При томе, српска популација опажача представља занимљив узорак када је у питању испитивање интензитета потребе за избегавањем неизвесности, пошто је српска култура према релевантним истраживањима ушла у категорију «високо уздржаних култура». Поставља се питање информативне вредности фацијалних експресија у зависности од пола стимулус особе и интензитета потребе за когнитивном затвореношћу посматрача. Због свега тога је проблематика којом ће се бавити ова докторска дисертација потпуно оправдана. | | | | | | | | | | | | | |
| **ПОДАЦИ О КОМИСИЈИ** | | | | | | | | | | | | | |
| Број одлуке НСВ о именовању Комисије | | | | | **8/18-01-002/17-026** | | | | | | | | |
| Датум именовања Комисије | | | | | **27.03.2017.** | | | | | | | | |
| **Р. бр.** | | **Име и презиме, звање** | | | | | | | | | **Потпис** | | |
| 1. | | Др Драган Попадић, редовни професор | | | | | | | председник | |  | | |
| Психологија | | | | Филозофски факултет, Универзитет у Београду | | | | |
| (Научна област) | | | | (Установа у којој је запослен) | | | | |
| 2. | | Др Александра Костић, редовни професор | | | | | | | ментор, члан | |  | | |
| Психологија | | | | Филозофски факултет, Универзитет у Нишу | | | | |
| (Научна област) | | | | (Установа у којој је запослен) | | | | |
| 3. | | Др Владимир Нешић, професор емеритус | | | | | | | члан | |  | | |
| Психологија | | | | Филозофски факултет, Универзитет у Нишу | | | | |
| (Научна област) | | | | (Установа у којој је запослен) | | | | |
| 4. | | Др Деан Ајдуковић, редовни професор | | | | | | | члан | |  | | |
| Социјална психологија | | | | Филозофски факултет, Свеучилиште у Загребу | | | | |
| (Научна област) | | | | (Установа у којој је запослен) | | | | |
| 5. | | Др Мирослав Комленић, доцент | | | | | | | члан | |  | | |
| Психологија | | | | Филозофски факултет, Универзитет у Нишу | | | | |
| (Научна област) | | | | (Установа у којој је запослен) | | | | |
| Датум и место:  21.04.2017. године, Ниш | | | | | | | | | | | | | |